
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 25 
din 26 februarie 2015
privind susţinerea activităţii de interpretare artistică şi spectacole de promovare a imaginii 
municipiului Sighişoara de către Toboşarului Cetăţii
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3734/III/16.02.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa domnului Stanciu Dorin, prin Stanciu Dorin – Î.I (întreprindere individuală), înregistrată la Municipiul Sighişoara cu nr. 2970/09.02.2015, prin care Stanciu Dorin – Î.I., solicită susţinerea financiară a activităţii de interpretare artistică şi spectacole de promovare a imaginii municipiului Sighişoara de către Toboşarul Cetăţii, pe anul 2015, prin alocarea unei sume din bugetul local;

Ţinând cont de prevederile Legii nr. 273/2006 privind finanţele publice locale, cu modificările şi completările ulterioare şi de faptul că, Direcţia Economică din cadrul Municipiului Sighişoara a confirmat existenţa resurselor financiare la bugetul local, pentru soluţionarea în mod favorabil a solicitării Stanciu Dorin – Î.I., constând în suma de 20.000 lei, ce se poate acorda pentru susţinerea activităţii de interpretare artistică şi spectacole de promovare a imaginii municipiului Sighişoara de către Toboşarul Cetăţii;

Având în vedere existenţa îndeplinirii condiţiilor legale pentru susţinerea activităţii de interpretare artistică şi spectacole de promovare a imaginii municipiului Sighişoara de către Toboşarul Cetăţii, prin Stanciu Dorin – Î.I.;
Văzând Raportul de specialitate al Serviciului Relaţii Publice, înregistrat cu nr. 3735/III/16.02.2015, prin care se justifică oportunitatea susţinerii activităţii de interpretare artistică şi spectacole de promovare a imaginii municipiului Sighişoara de către Toboşarul Cetăţii, pe anul 2015, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „d”, (6) lit. „a” pct. 4, 5 şi 19, (9), art. 45 (2) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:
Art. 1. Se aprobă susţinerea activităţii de interpretare artistică şi spectacole de promovare a imaginii municipiului Sighişoara de către Toboşarul Cetăţii, prin Stanciu Dorin – Î.I., pe anul 2015, de către Municipiul Sighişoara.
Art. 2. Se aprobă alocarea sumei de 20.000 lei din bugetul local pentru susţinerea activităţii de interpretare artistică şi spectacole de promovare a imaginii municipiului Sighişoara de către Toboşarul Cetăţii,  sumă ce va fi plătită în baza contractului de achiziţii publice încheiat între Municipiul Sighişoara prin intermediul Biroului Achiziţii, accesare fonduri europene şi managementul proiectelor şi Stanciu Dorin – Î.I.
Art. 3. Se aprobă încheierea Acordului de parteneriat dintre Municipiul Sighişoara şi Stanciu Dorin – Î.I., conform anexei, care face parte integrantă din prezenta hotărâre. 
Art. 4. Se împuterniceşte Viceprimarul Municipiului Sighişoara, Dan Eugen Bândea, cu semnarea acordului de parteneriat dintre Municipiul Sighişoara şi Stanciu Dorin – Î.I., prevăzut la art. 3 din prezenta hotărâre.
Art. 5. Se încredinţează cu ducerea la îndeplinire a prevederilor prezentei hotărâri Instituţia Primarului Municipiului Sighişoara, Viceprimarul Municipiului Sighişoara, Serviciul Relaţii Publice, Biroul Achiziţii, accesare fonduri europene şi managementul proiectelor, Direcţia Economică, Compartimentul Juridic şi Stanciu Dorin – Î.I.
Art. 6. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

         Gavrilă Ionel 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;
  1 ex. Viceprimar;

  1 ex. Secretar;
  1 ex. Serviciul Relaţii Publice;
  1 ex. Direcţia Economică;

  1 ex. Biroul Achiziţii, accesare fonduri europene şi managementul proiectelor;

  1 ex. Compartimentul Juridic;

  1 ex. Stanciu Dorin – Î.I.
11 ex. 

A.B./G.V.
